CELEX: 32007R0184
Language: da
Date: 2007-02-20 00:00:00
Title: Kommissionens forordning (EF) nr. 184/2007 af 20. februar 2007 om godkendelse af kaliumdiformat (Formi LHS) som fodertilsætningsstof (EØS-relevant tekst )

1.3.2007   
            
            
               DA
            
            
               Den Europæiske Unions Tidende
            
            
               L 63/1
            
         
      KOMMISSIONENS FORORDNING (EF) Nr. 184/2007
   af 20. februar 2007
   om godkendelse af kaliumdiformat (Formi LHS) som fodertilsætningsstof
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af det i bilaget opførte præparat. Ansøgningen var vedlagt de oplysninger og dokumenter, der kræves i henhold til forordningens artikel 7, stk. 3.
            
         
               (3)
            
            
               Ansøgningen vedrører godkendelse i kategorien »zootekniske tilsætningsstoffer« af præparatet af kaliumdiformat (Formi LHS) som tilsætningsstof til foder til fravænnede smågrise og slagtesvin.
            
         
               (4)
            
            
               Den analysemetode, der indgår i godkendelsesansøgningen i henhold til artikel 7, stk. 3, litra c), i forordning (EF) nr. 1831/2003, vedrører bestemmelsen af fodertilsætningsstoffets aktivstof i foderstoffer. Den analysemetode, der henvises til i bilaget til nærværende beslutning, skal derfor ikke opfattes som en EF-analysemetode som omhandlet i artikel 11 i Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (2).
            
         
               (5)
            
            
               Den Europæiske Fødevaresikkerhedsautoritet (herefter benævnt »autoriteten«) konkluderede i sin udtalelse af 14. februar 2006 (3), at sikkerheden ved dette tilsætningsstof for forbrugerne, brugerne og miljøet allerede er blevet fastslået, og at den foreslåede anvendelse ikke vil ændre noget herved. Autoriteten konkluderer endvidere, at anvendelsen af præparatet heller ikke har skadelige virkninger på denne dyrekategori, og at dets anvendelse kan forbedre de zootekniske parametre (gennemsnitlig daglig stigning i indtaget og forhold mellem foderindtag og tilvækst) for fravænnede smågrise og slagtesvin. Autoriteten mener, at ansøgerens plan for overvågning efter markedsføring er hensigtsmæssig. Autoriteten anbefaler i sin udtalelse, at der træffes passende foranstaltninger vedrørende brugernes sikkerhed. I udtalelsen fra Autoriteten gennemgås ligeledes den rapport om analysemetoden vedrørende fodertilsætningsstoffet, som er forelagt af det i henhold til forordning (EF) nr. 1831/2003 oprettede EF-referencelaboratorium.
            
         
               (6)
            
            
               Vurderingen af præparatet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.
            
         
               (7)
            
            
               Artikel 1 i Kommissionens forordning (EF) nr. 1810/2005 af 4. november 2005 om ny godkendelse for en tiårig periode af et fodertilsætningsstof, permanent godkendelse af visse fodertilsætningsstoffer og foreløbig godkendelse af visse allerede godkendte fodertilsætningsstoffer (4), som indeholder bestemmelser om godkendelse af denne anvendelse i henhold til overgangsbestemmelserne i forordning (EF) nr. 1831/2003, bør derfor udgå.
            
         
               (8)
            
            
               De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »andre zootekniske tilsætningsstoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Artikel 1 i forordning (EF) nr. 1810/2005 udgår.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. februar 2007.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EUT L 268 af 18.10.2003, s. 29. Ændret ved Kommissionens forordning (EF) nr. 378/2005 (EUT L 59 af 5.3.2005, s. 8).
   
      (2)  EUT L 165 af 30.4.2004, s. 1. Berigtiget i EUT L 191 af 28.5.2004, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      (3)  Udtalelse afgivet i overensstemmelse med forordning (EF) nr. 1831/2003 af Ekspertpanelet for Tilsætningsstoffer og Produkter eller Stoffer, der Anvendes i Foder, om sikkerheden og effektiviteten ved produktet »Formi LHS« som tilsætningsstof til foder til fravænnede smågrise og slagtesvin. Vedtaget den 14. februar 2006. EFSA Journal (2006) 325, s. 1-16.
   
      (4)  EUT L 291 af 5.11.2005, s. 8.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof (handelsnavn)
               
               
                  Sammensætning, kemisk betegnelse, beskrivelse, analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  mg/kg fuldfoder med et vandindhold på 12 %
               
            
                  
                     Kategori: zootekniske tilsætningsstoffer. Funktionel gruppe: andre zootekniske tilsætningsstoffer (forbedring af resultatparametrene »tilvækst« eller »forhold mellem foderindtag og tilvækst«)
                  
               
            
                  4d800
               
               
                  BASF Aktiengesellschaft
               
               
                  Kaliumdiformat
                  (Formi LHS)
               
               
                  
                     Tilsætningsstoffets sammensætning
                  
                  Kaliumdiformat: min. 98 %
                  Silikater: max. 1,5 %
                  Vand: max. 0,5 %
                  
                     Aktivstof
                  
                  Kaliumdiformat, fast form CAS-nr. 20642-05-1
                  
                     Analysemetode
                      (1)
                  
                  Ionchromatografi med ledningsevnedetektion
               
               
                  Smågrise (fravænnede)
               
               
                   
               
               
                  6 000
               
               
                  18 000
               
               
                  Anvendes til dyr på op til 35 kg
                  Blandingen af forskellige kilder af kaliumdiformat må ikke overstige det tilladte maksimumsindhold i fuldfoder på 18 000 mg/kg fuldfoder.
                  Tilsætningsstoffet skal anvendes i fuldfoder som forblanding.
                  Dette produkt kan give alvorlige øjenskader. Der skal træffes foranstaltninger til beskyttelse af arbejdstagere.
               
               
                  21. marts 2017
               
            
                   
               
               
                   
               
               
                   
               
               
                   
               
               
                  Slagtesvin
               
               
                   
               
               
                  6 000
               
               
                  12 000
               
               
                  Blandingen af forskellige kilder af kaliumdiformat må ikke overstige det tilladte maksimumsindhold i fuldfoder på 12 000 mg/kg fuldfoder
                  Tilsætningsstoffet skal anvendes i fuldfoder som forblanding.
                  Dette produkt kan give alvorlige øjenskader. Der skal træffes foranstaltninger til beskyttelse af arbejdstagere.
               
               
                  21. marts 2017
               
            
         (1)  Nærmere oplysninger om analysemetoden findes på EF-referencelaboratoriets hjemmeside: www.irmm.jrc.be/html/crlfaa/